IIT गुवाहाटी ने विकसित की कोरोना टेस्टिंग किट, निशंक ने कहा विदेश से आयात पर निर्भरता घटेगी
भारत इस समय गंभीर कोरोना संकट से जूझ रहा है। आईसीएमआर हर रोज करीब 10 लाख टेस्ट कर रहा है।
भारत इस समय गंभीर कोरोना संकट से जूझ रहा है। आईसीएमआर हर रोज करीब 10 लाख टेस्ट कर रहा है। देश में उपयोग होने वाली अधिकतर टेस्टिंब किटें आयातित हैं। इस बीच देश के शीर्ष संस्थानों में से एक आईआईटी गुवाहाटी ने एक देसी किट विकसित की है। शिक्षा मंत्री रमेश पोखरियाल निशंक ने इस सस्ती देशी किट की जानकारी दी है। निशंक ने ट्वीट कर बताया कि आईआईटी गुवाहाटी और आरआर एनिमल हेल्थकेयर ने एक सस्ती COVID19 डायग्नोस्टिक किट विकसित की है। और इसे बड़ी संख्या में उत्पादन कर सरकार को उलब्ध कराया है। इसके साथ ही IIT गुवाहाटी आयात पर निर्भरता खत्म करने के लिए COVID-19 किट विकसित करने के लिए एक कुशल मॉडल बनाने वाला पहला भारतीय संस्थान बन गया है।